Koolinoorte ettevõtlikkusideede konkurss ja arenguprogramm ENTRUM kutsub aktiivseid täiskasvanuid osalema mentoritena ENTRUM 2013/2014 hooaja mentorlusprogrammis, et nõustada ja toetada koolinoori nende algatatud äri- ja sotsiaalsete ideede elluviimisel.
#000000
ENTRUM programmis osaleb 600 Harjumaa, sh Tallinna, Läänemaa, Järvamaa ja Raplamaa koolinoort vanuses 13-19, kes teevad esimesi samme, et kujuneda algatusvõimelisteks ja tegusateks inimesteks. Noored omandavad ettevõtlikkuse põhitõed koos meeskonnaga oma ideed projektideks vormides ning need ellu viies. Selleks, et nad ei peaks ise kõiki võimalikke vigu läbi tegema ja tupiktänavatel ekslema, vajavad nad endale mentoriks inimest, kes on valmis neid toetama, õigele rajale suunama, küsimusi küsima ning julgustama.
#000001
Neljas hooaeg stardib 29. oktoobril Nokia Kontserdimajas, Tallinnas. Novembrist veebruarini toimub Tallinnas arenguprogrammi 4 õppesessiooni. Selle aja jooksul käivad noored koos mentoritega läbi kõik etapid idee käivitamisest selle elluviimiseni. Märtsis 2014 astuvad finalistid suurele lavale, et rääkida publiku ees oma kogemustest ja idee käivitamise tulemustest. Konkursi tulemuste alusel annab Eesti Vabariigi President aprilli lõpus toimuval auhinnagalal üle Eesti ettevõtlikumate koolinoorte tiitli parima teostusega idee autoritele.
#000002
Sa sobid noortele mentoriks, kui: soovid panustada oma iskliku eeskuju, teadmiste ja ettevõtluskogemusega Eesti ettevõtliku järelkasvu kasvatamisesse, oled motiveeritud jagama oma teadmisi, tutvustama oma ala eripära (IT, loomemajandus, teenuste majandus, sotsiaalne ettevõtlus), sul on vähemalt 2-aastane ettevõtlus- või äri- ja projektijuhtimise kogemus.
#000003
Sinu kui ENTRUM mentori põhiülesanded on: noortest koosneva loomemajanduse (muusikatööstus, disain), IT ja inseneeria, teenuste- ja ökomajanduse või sotsiaalse ettevõtluse valdkonnas tegutseva ideemeeskonna nõustamine ja juhendamine ENTRUM sessioonidel ja ka sessioonidevahelisel ajal, kodutööde kontroll, tagasiside andmine, idee käivitamise lõppraporti ülevaatamine, idee käivitamise tulemuste avaliku esitluse ettevalmistamise nõustamine, noorte innustamine ja julgustamine.
#000004
Tööandjatena kurdame tihti, et täiskasvanuelu alustavatel noortel pole vajalikke teadmisi ega sotsiaalset võimekust, et muutuvates oludes iseseisvalt toime tulla. Ei ole vaja kurta, on vaja muuta! Aktiivse eluhoiaku edendamisega on võimalik olukorda parandada.– Sandor Liive, SA Entrum nõukogu esimees, Eesti Energia juhatuse esimees
#000005
Mina hindan oma meeskonna juures kõige enam seda, et noored ise tulid selle idee peale. Kahjuks paljud head ideed jäävadki ideedeks sellepärast, et ei suudeta asja edasi arendada. Kindlasti ei ole nende idee ainulaadne – eks paljud on mõelnud, miks õpikud ei võiks olla arvutis, tahvelarvutis või mõnes muus nuti seadmes. Mikul ja Mihklil olid head ideed, kuidas asi veel paremaks muuta. Nad mõtlesid oma idee põhjalikult läbi. Analüüsisid, mis probleeme nad lahendada soovivad ja leidsid uusi funktsioone mida “e-õpik” võiks täita. Toimetamise ja juhendamise käigus suutsid ka reaalse prototüübi valmis teha. Õigel ajal küsisid abi ja ei lasknud motivatsioonil langeda kui jänni jäädi. Vahel on tähtis väike utsitamine, et asjad hoogu juurde saaksid. Kindlasti mängis siin rolli ka nende enda suur huvi IT ja tehnika vadkonna vastu, kuna Mikk ja Mihkel ise pakkusid välja asju millele peale tava (tahvel)arvutikasutaja ei tule. E-raamatud ja -õpikud on hetkel väga aktuaalne teema. Julgen õelda, et päris raamatud ja õpikud ei kao kuhugile. Aga me peame arvestama, et juba homme nad eksisteerida kõrvuti.– Taavi Rauniste, Eesti parim mentor 2013.
#000006
Mentoriks kandideerimiseks täida hiljemalt 01. oktoobriks ankeet – 
#000007
AndroidÕpik, arenguprogramm, Dirctor, e-õpik, e-raamat, eeskuju, eesti parim mentor, Entrum, ettevõtlus, koolinoored, loomemajandus, mentor, mentorlusprogramm, muusikatööstus, noorteprogramm, õpilasfirma, parim mentor, Prestigion, SAK, sotsiaalne ettevõtlus, taavi rauniste, teenuste majandus, tehnoloogia
#000009
Kokku saadi eesmärgiga ühiskondlikele probleemidele lahendusi otsides panna alus oma võimalikule ettevõtjakarjäärile, prototüüpida ideid, võita auhinnaraha ning selle juures muuta helgemaks paljude inimeste elu.
#000011
Võistlusest osa võtnud Taavi Rauniste märkis, et üritusele oli registreerunud üle 60 inimese. Kohapeal esitleti 11 ideed, millest kaheksa läks töösse. Nende seas oli video-veebiõppeportaal, rändav alternatiivharidusprogramm, kasutatud spordivarustuse rent, vaesusega võitlev pank, spordiradadel jooksmise kaudu noori ja tulevasi tööandjaid ühendav ettevõtmine ning vähekindlustatud peredele tasuta lasteaiakohti pakkuv lahendus.
#000012
Võidukaks osutus meeskond Silmaring, kuhu kuulus ka e-turundusagentuuri Blender juht Taavi Rauniste. Nende meeskonna projekt oli videopõhine e-õppekeskkond. Rauniste märkis, et praegugi loovad õpetajad ise videomaterjale, mida lapsed saavad õppimisel kasutada abivahendina. Silmaringi eesmärk on need materjalid kokku koguda ja seeläbi laste õppimishuvi suurendada.
#000013
Teise koha saavutas sotsiaalse lasteaia projekt “Üheskoos”. Selle idee kohaselt luuakse lasteaed, kus rikkamad pered maksavad kinni vaesemate perede lasteaiakohad. Kolmas koht kuulus aga loovvärbamisele, mille idee seisnes selles, et juhid leiavad uued töötajad spordi kaudu – ehk tööle kandideerijad kutsutakse näiteks jooksma või sporti tegema.
#000015
Entrum – ettevõtlike noorte algatus
#000019
ENTRUM on Eesti Energia algatatud üle-eestiline noorte ettevõtlikkuse arenguprogramm, mille raames antakse tasuta ettevõtlikkusõpet. ENTRUM arendab noorte ettevõtlikkuse kompetentse praktiliste tegevustega ehk oma idee algatamise ja elluviimisega meeskonnas ja koostöös partneritega.
#000020
ENTRUM on meelelahutus- ja koolitussündmuste sari, mis koosneb sessioonidest, ettevõtete külastustest, esseekonkursist ja noorteprojektide konkursist „Olen ettevõtlik!“.
#000021
ENTRUMi filosoofia aluseks on Eesti Kaubandus-Tööstuskoja ettevõtlusõppe mõttekoja veendumus, et ühiskond kestab ja areneb tänu inimestele, kes julgevad unistada ning tahavad ja suudavad oma ideid tegudeks muuta. ENTRUMi õppeaasta jooksul arendatakse rohkem kui poole tuhande Hiiumaa, Saaremaa, Viljandimaa ja Pärnumaa noores praktiliste tegevuste kaudu ettevõtlikkuse kompetentse.
#000022
Ettevõtlikkus on eelkõige hoiak ja ellusuhtumine. See eeldab loomingulisust, uuendusmeelsust ja riskivalmidust, samuti oskust võimalusi märgata, tegevust kavandada ja kavandatut ellu viia. Ettevõtlik inimene saab iseendaga hakkama ja suudab muuta ühiskonda – olgu siis ettevõtjana, koolijuhina, riigi- või haridusametnikuna, vabatahtlikuna vms.
#000023
Noorte ettevõtlike algatuste arendamine, käivitamine ja elluviimine toimub erinevate ENTRUM ettevõtlikkuse valdkondade meistriklasside, projektijuhtimise seminaride ja ettevõtete külastamiste raames. Valdkondi on kokku neli: tehnoloogia, ökomajandus, loomemajandus ja sotsiaalne ettevõtlus. Mina olen mentor tehnoloogia valdkonnas ja aitan seal “ratta kiiremini liikuma panna”.
#000024
Lisa oma idee kuni 4. novembrini Entrumi kodulehel ning sind ootab neljast sessioonist koosnev koolitusprogramm, mille käigus omandad vajalikke teadmisi, kuidas käivitada ja ellu viia oma projekt, kuidas leida meeskonnakaaslasi ja partnereid ning kuidas teha nii, et ka teised Sinu projektist teaksid. Rohkem infot uuri juba Entrumi kodulehelt.
#000026
arenguprogramm, edu, Eesti Energia, Entrum, ettevõtlikkus, inspiratsioon, koolitus, loomemajandus, meeskond, mentor, mentorlus, noored, ökomajandus, Olen ettevõtlik, partnerid, sotsiaalne ettevõtlus, tehnoloogia, vabatahtlik
#000028